มีอาการคันที่บริเวณอวัยวะเพศมาประมาณ1อาทิตย์เเล้วค่ะ เเล้วก็มีตกขาวสีเขียวอ่อนๆออกมา เเต่ไม่มีกลิ่น ไม่เคยมีเพศสัมพันธ์นะคะ จะเป็นอะไรร้ายเเรงมั้ยคะ เเล้วมีวิธีรักษามั้ยคะ
สวัสดีค่ะ ตกขาวปกติควรเป็นสีขาว ไม่มีสี ไม่มีกลิ่น หากตกขาวมีลักษณะเปลี่ยนแปลงไป อาจเกิดได้จาก-การติดเชื้อราในช่องคลอด มักจะมีอาการคันช่องคลอดมากร่วมด้วย-การติดเชื้อปรสิตในช่องคลอด ตกขาวมักจะมีสีแปลกไป เช่น เขียว เทา หรือาจมีฟอง มักมีกลิ่นเหม็น และทำให้แสบหรือคันช่องคลอด อวัยวะเพศภายนอกบวมแดงได้-การติดเชื้อโรคทางเพศสัมพันธ์อื่นๆ เช่น หนองในแท้ หนองในเทียม เริมแนะนำพบสูตินรีแพทย์เพื่อตรวจเพิ่มเติม และนำตกขาวที่ผิดปกติไปตรวจหาเชื้อ จะได้ให้ยาฆ่าเชื้อได้ตรงโรคที่สุดค่ะการดูแลตัวเองเบื้องต้น ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาด ใส่เสื้อผ้าไม่อับชื้น งดการมีเพศสัมพันธ์